**Dante Alighieri Humanizmus a renesancia**

**Božská komédia – Peklo Taliansko**

*Žáner*: epos

*Kompozícia:* 34 spevov

*Bibliografické údaje:*

autor: Dante Alighieri

názov diela: Božská komédia

originál: La Divina Commedia

vydavateľstvo: Nakladateľstvo Vyšehrad, 1952, Praha

počet strán: 406

ISBN: 80-969566-4-7

*Hlavné postavy*: Dante (autor), Vergilius (rímsky básnik)

*Miesto:* Peklo, nachádza sa v Zemi

*Čas:* rok 1300 - dielo začína na Veľký Piatok

*Zhrnutie deja:* Dante je z nepríjemností zachránený Vergiliom, ktorého poslala po Danteho ním v minulosti milovná Beatrice. Pre básnikov je jediným východiskom prechod cez peklo a očistec do raja. Potrebujú prejsť cez rieku Acheron, kde sa im podarí presvedčiť prevozníka Chárona, aby pre Danteho ako živého urobil výnimku a dovolil mu preplaviť sa tiež. V pekle prechádzajú deviatimi úrovňami (sústredné kruhy), v ktorých sa nachádzajú trpiaci podľa stupňa previnenia (čím bližšie k centru, tým horší hriech). Spoznávajú viacero známych osobností z minulosti (napríklad v prvej, najmiernejšej úrovni gréckeho básnika Homéra, ktorý tam bol z toho dôvodu, že neveril v Boha). V úplnom strede je zamrznutý Satan, po ktorého srsti sa obom básnikom podarí zliezť a prejsť cez stred Zeme. Na jej povrch vyjdú na opačnej pologule pred svitaním na Veľkonočnú nedeľu.

*Citát:* Allor si mosse, e io li tenni dietro. (Vykročil [Vergilius] a ja som ho nasledoval.)

*Môj názor:* Dielo malo zaujímavú myšlienku (do podrobna prepracovaná predstava o tom, ako vyzerá peklo), z čoho pramenil aj pútavý dej. Na dokonalosti mu ale z môjho pohľadu ubral veršovaný štýl, ktorý neobľubujem.

**Matej Balog, kvinta**